ในที่สุดก็ได้มาลองซักที !!!

Yoo Moo ร้านไอศกรีม Frozen Yogurt ขายดีอันดับ 1 จากประเทศอังกฤษ เป็นไอศกรีมโยเกิร์ตไขมันต่ำ (fat free) มีปริมาณไขมันเพียง 1% เท่านั้น เพราะฉะนั้นไม่ต้องกลัวอ้วนนะคะสาวๆ

Yoo Moo Frozen Yogurt เปิดตัวที่สยามพารากอน เป็นสาขาแรกและสาขาเดียวในเมืองไทย พิกัดร้านอยู่ที่ชั้น G ฝั่งทางเข้าห้างด้านหน้า (ติดกับร้านคริสปี้ครีม) ตัวร้านตกแต่งด้วยสีสันสดใส สะดุดตา รับรองว่าไม่มีทางที่จะหาไม่เจอค่ะ ภายในร้านยังมีที่นั่งไว้บริการอีกด้วย จะนั่งทานที่ร้านหรือจะเดินไปทานไปก็ได้เช่นกันค่ะ 

Frozen Yougurt มีให้เลือกด้วยกัน 4 รสชาติ แบ่งออกเป็น 4 ขนาด 4 ราคาด้วยกันค่ะ ส่วน Topping มีให้เลือกมากกว่า 30 อย่าง 

[รสของไอศกรีมโยเกิร์ต]
1.Natural (รสธรรมชาติ)
2.Vanilla (รสวานิลา)
3.Strawberry (รสสตอเบอรี่)
4.Chocolate (รสช็อคโกแลต)

1.Cone (75฿)
2.Small (85฿)
3.Regular (125฿)
4.Large (185฿)

[ขั้นตอนในการสั่ง]
เลือกรสชาติ/ เลือกขนาด/ เลือกTopping 
ชำระเงินแล้วก็รอรับหน้าเคาเตอร์ได้เลยค่ะ หรือถ้ามากันหลายคน พนักงานจะช่วยเสิร์ฟให้ที่โต๊ะนะคะ และถ้ายังไม่แน่ใจในเรื่องของรสชาติ สามารถขอชิมได้ค่ะ พนักงานเค้าไม่หวงเลยค่ะ วันนี้ดาวชิมจนครบทุกรส ถูกใจสุดก็คือรส vanilla ค่ะ 

-Vanilla with strawberry (115฿) เนื้อไอศกรีมแน่น นุ่มนวล ละเอียด รสชาติละมุนลิ้นมาก มีกลิ่นหอมของวานิลา ทานคู่กับสตอเบอรี่สดช่างเข้ากันดีจริงๆค่ะ 

สรุปโดยรวม : รสชาติยอมรับว่าผ่านฉลุยเลยค่ะ แต่เสียดายที่หาทานยากไปหน่อย เพราะตอนนี้มีแค่สาขาเดียวเท่านั้น ลุ้นให้มีการขยายสาขาเพิ่มในอนาคต ส่วนราคาเรียกได้ว่าแพงมากเลยแหละถ้าเทียบกับปริมาณ แต่ถึงยังไงก็ต้องยอมสยบต่อรสชาติของเค้าค่ะ อร่อยจริงไรจริง